แรงซื้อหนุนหุ้น3เม.ย.ปิดบวก11.98จุด
ดัชนีหุ้นวันที่ 3 เม.ย.ได้แรงซื้อกลุ่มแบงก์-พลังงาน ดัชนีปิดบวก 11.98 จุด ที่ 1,211.07 จุด
3 เม.ย. 2555

ดัชนีหุ้นวันที่ 3 เม.ย.ได้แรงซื้อกลุ่มแบงก์-พลังงาน ดัชนีปิดบวก 11.98 จุด ที่ 1,211.07 จุด




ตลาดหุ้นวันที่ 3 เม.ย.ดัชนีหุ้นเปิดตลาดแกว่งตัวบวกจน โดยมีแรงซื้อเข้ามาในหุ้นกลุ่มธนาคารพาณิชย์และกลุ่มพลังงานจนดันให้ดัชนีปิดตลาดที่ระดับ 1,211.07 จุด เพิ่มขึ้น 11.98 จุด หรือ 1% มูลค่าการซื้อขาย 30,378 ล้านบาท 
นายชัย จิรเสวีนุประพันธ์ ผู้อำนวยการฝ่ายกลยุทธ์ บล.โนมูระ พัฒนสิน กล่าวว่า โดยภาพรวมดัชนีหุ้นในวันนี้มีหุ้นกลุ่มพลังงานและธนาคารพาณิชย์เป็นตัวหนุนตามปัจจัยที่มีเข้ามา โดยกลุ่มพลังงานนักลงทุนซื้อตอบรับทิศทางราคาน้ำมันที่ขยับตัวสูงขึ้น 
ขณะที่หุ้นกลุ่มธนาคารพาณิชย์ใกล้วันขึ้นเครื่องหมาย XD ทำให้มีผู้ลงทุนสนใจเข้าซื้อ โดยเฉพาะกลุ่มหุ้นแบงก์ขนาดใหญ่ ด้วยเหตุผลเหล่านี้ทำให้มีแรงซื้อใน 2 กลุ่มหุ้นหลักนี้
สำหรับวันที่ 4 เม.ย. มีความเป็นไปได้ว่าดัชนีหุ้นจะปรับตัวบวกต่อ เพื่อทดสอบระดับแนวต้านระยะต่อไปที่ 1,214 จุด และระดับต่อไปที่ 1,220 จุดแต่อาจต้องใช้เวลา เพราะตลาดหุ้นจะเปิดให้ซื้อขายอีก 2 วันทำการ หลังจากนั้นจะมีวันหยุดยาวติดต่อกัน 4 วัน
5 อันดับหุ้นที่มีมูลค่าการซื้อขายสูงสุด
1. BBL ปิดที่ 190.50 บาท เพิ่มขึ้น 5 บาท หรือ 2.7% มูลค่าการซื้อขาย 1,460 ล้านบาท  2.PTT ปิดที่ 359 บาท เพิ่มขึ้น 2 บาท หรือ 0.56% มูลค่าการซื้อขาย 1,403 ล้านบาท 3.KBANK ปิดที่ 161 บาท เพิ่มขึ้น 5 บาท หรือ 3.21% มูลค่าการซื้อขาย 1,208 ล้านบาท 4.PTTEP ปิดที่ 179.50 บาท เพิ่มขึ้น 3 บาท หรือ 1.70% มูลค่าการซื้อขาย 1,193 ล้านบาท5.SCB ปิดที่ 149 บาท เพิ่มขึ้น 6 บาท หรือ 4.20% มูลค่าการซื้อขาย 1,160 ล้านบาท